1. **MUZIČKA AKADEMIJA U SARAJEVU**, ul. Josipa Štadlera br. 1, Sarajevo, JIB 4200453880005, koga zastupa dekan prof. dr. Senad Kazić (u daljem tekstu: Naručilac), i
2. **PROMET TEHNO D.O.O. BIHAĆ,** ul. Bedem br. 20/1, JIB 463234100004, koga zastupa direktor Zemka Burzić (daljem tekstu: Izvršilac)

zaključuju:

**UGOVOR O NABAVCI**

# **Opreme za studio**

**Član 1.**

Predmet ovog Ugovora je javna nabavka Opreme za studio (u daljem tekstu: roba). na Muzičkoj akademiji u Sarajevu

**Član 2.**

Ugovorne strane saglasno utvrđuju da je Naručilac proveo postupak javne nabavke putem Direktnog sporazuma i Odlukom Dekana o izboru ponuđača br. 01-2-521/2-17 od 21.06.2017.godine, ponude Izvršioca u ukupnom iznosu od **2.930,70 KM bez PDV-a** ocijenio kao najpovoljniju.

**Član 3.**

Naručilac i Izvršilac su saglasni da Ugovor realizuju prema uslovima definisanim ponudom Izvršioca.

**Član 4.**

Ugovorne strane se slažu da će Izvršilac isporučiti robu iz dostavljene ponude u prostorije Muzičke akademije u Sarajevu na adresi Josipa Štadlera br. 1 u roku od **7 dana** od dana narudžbe. Dan stupanja na snagu Ugovora se ujedno smatra i dan narudžbe robe.

**Član 5.**

Ugovorne strane utvrđuju cijenu za nabavku robe iz člana 1. ovog ugovora:

**2.930,70 KM /bez PDV-a/**

**( dvijehiljadedevetstotinatrideset KM i 70/100)**

Jedinične cijene su definisane ponudom Izvršioca i ove cijene se smatraju nepromjenljivim (fiksnim) i ne mogu se mijenjati.

**Član 6.**

Plaćanje će se izvršiti na račun Izvršioca, u roku od 30 (trideset) dana od dana isporuke robe i ispostavljanje fakture.

**Član 7.**

Izvršilac se obavezuje da:

* daNaručiocu isporuči robu iz člana 1. ovog Ugovora;
* snosi troškove prevoza robe kao i ostale troškove koji mogu nastati tokom prevoza robe do adrese Naručioca;
* da će pred trećim licima dosljedno čuvati poslovne tajne Naručioca, koje će eventualno doznati u svom poslu;
* neće zapošljavati, u svrhu izvršenja ugovora o javnoj nabavci, fizička ili pravna lica koja su učestvovala u pripremi tenderske dokumentacije ili su bila u svojstvu člana ili stručnog lica koje je angažirala Komisija za nabavke, najmanje 6 mjeseci po zaključenju Ugovora, odnosno od početka realizacije Ugovora.

**Član 8.**

Naručilac se obavezuje da:

* izvrši uplatu sredstava Izvršiocu saglasno članu 6. ovog ugovora,
* osigura nadzor i kontrolu nad isporukom robe iz predmeta ovog ugovora

**Član 9.**

Ugovorne strane su saglasne da će se neposredno nakon isporuke robe sačiniti zapisnik o zaprimanju robe, u kojem će se utvrditi istovjetnost isporučene robe sa zahtjevima iz tenderske dokumentacije.

Zapisnik o zaprimanju robe će potpisati dva predstavnika Naručioca i jedan ovlašteni predstavnik Izvršioca.

U slučaju utvrđivanja nedostataka robe ili određenih odstupanja u odnosu na zahtjeve iz tenderske dokumentacije, Izvršilac se obavezuje iste otkloniti i isporučiti odgovarajuću robu u roku od 10 (deset) dana.

U slučaju da u ostavljenom roku Izvršilac ne dostavi odgovarajuću robu, Naručilac zadržava pravo da raskine Ugovor o nabavci.

**Član 10.**

Izvršilac je odgovoran za štetu koju prouzrokuje Naručiocu zbog nekvalitetnog ili djelimičnog ne izvršavanja obaveza iz predmeta ovog ugovora u skladu sa Zakonom o obligacionim odnosima.

**Član 11.**

Eventualno nastale sporove pri realizaciji ovog Ugovora, ugovorne strane će rješavati mirnim putem, u protivnom, nadležan je Općinski sud u Sarajevu.

**Član 12.**

Na ostala prava i obaveze ugovornih strana, koje nisu regulisane ovim Ugovorom, primjenjivaće se odredbe Zakona o obligacionim odnosima.

**Član 13**.

Ovaj Ugovor stupa na snagu danom potpisivanja ugovornih strana.

**Član 14.**

Ovaj Ugovor je sačinjen u 4 (četiri) istovjetna primjerka, od kojih jedan primjerak zadržava Izvršilac, a tri primjerka Naručilac.

 **IZVRŠILAC NARUČILAC**

 ZA PROMET TEHNO D.O.O. ZA MUZIČKU AKADEMIJU

DIREKTOR DEKAN

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ***Zemka Burzić Prof. dr. Senad Kazić***

U\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_ U Sarajevu, dana 22.06.2017. godine

Broj protokola: \_\_\_\_\_\_\_\_\_\_\_\_\_\_\_\_\_\_\_\_\_\_ Broj protokola: 01-2-521/3-17